Inkaro stadionas

Kauno „Inkaro“ stadionas – iširusio Kauno „Inkaro“ klubo futbolo stadionas, esantis Snaigių g. 4, Vilijampolėje, šalia driekiasi Raudondvario plentas.

Stadionas pastatytas 1937 m. Dar 2009 m. LFF III lygos namų rungtynes čia žaidė „Švaito“ komanda. Taip pat čia treniravosi Lietuvos pirmosios lygos pirmenybėse rungtyniaujančios Kauno „Atleto“ ir „Kauno Jėgerių“ komandos, jauni žaidėjai.

Sėdimų vietų žiūrovams nėra, aikštės veja nebloga. Išlikę žiūrovų tribūnų betoniniai karkasai, yra nedidelis buitinis pastatas, sargo namelis. Šiuo metu stadionu naudojasi Kauno futbolo mėgėjų klubai, vyksta Kauno apskrities futbolo federacijos varžybos.

“Inkaro” stadione kelią į didįjį sportą pradėjo Lietuvos futbolo legendos Gintautas Kalėdinskas, Benjaminas Zelkevičius, Valdas Ivanauskas ir daugelis kitų pripažintų meistrų.

Statusas 

Buvęs vienas geriausių miesto stadionų po privatizacijos tapo apleistas. Jis perėjo su žlugusiu EBSW koncernu siejamų struktūrų žinion, bendrovei „Corporate Property Holding“, privatiems asmenims. Kauno miesto savivaldybės Kūno kultūros ir sporto skyriaus pažadai perimti stadioną visuomenės poreikiams lieka neįgyvendinti.

Šaltiniai

Nuorodos 

 Stadiono nuotraukos

Vilijampolė
Kauno stadionai